「十優港姐」麥明詩(Louisa)與飛機師老公盛勁為(Keith)上月搞足三場「勁甜麥」婚禮,相當矚目。近日盛勁為趁放假幾天,便在社交平台與網民大玩「你問我答」,當中除透露了造人計劃,更解釋由不婚主義者到結婚的心路歷程。
有人問到幾時生小朋友?盛勁為以7字回覆:「我做人好隨緣、佛系」;他又貼出與麥明詩的fb 截圖,透露原來二人早於2013年已經認識。有網民問道:「咩說話想同單身緊既朋友仔講」他則幽默表示:「正呀~好好享受。。。因為...每個階段都有佢正嘅地方。」
談到以往為什麼是「不婚主義者」?他坦言因為唔夠錢,並表示:「我覺得喺呢個世代無父幹嘅年輕一輩係好難自立,莫講話成家立室,就算有份好工但要養成村人都係搞唔掂,與其咁勉強,不如自己一個輕鬆自在,唔好累人。」 早年曾經因為疫情一度失業的盛勁為,現在重操故業做機師,被問到如何在艱難時期保持開心樂觀情緒,他直言人生本來就是苦:「諗左一陣……我自己個答案係:人生本來就係苦,世界都是殘酷的,唔好將所有野諗得太美好,hardtime 係正常的,good time只係好彩,最後只係有粒糖俾到你已經好容易開心滿足。」有人更問盛勁為男性器官的長度,他卻大方笑言:「有位癡漢朋友發問,我應該答真話定假話?」 盛勁為亦有公開多張過大禮的相片,並透露有時工作需要被迫出走幾天,與麥明詩小別勝新婚,甜蜜謂:「forever fresh 」。